ونایک دامودر ساورکر

ونایک دامودر ساورکر  جنھیں ان کے مداح ویر ساورکر کے لقب سے یاد کرتے ہیں، ہندوتوا نظریے کے بانیوں میں تھے۔ ان کا جنم 28 مئی، 1883ء میں مہاراشٹر کے ناسک ضلع کے بھاگر گاؤں میں ہوا تھا۔ ان کی ماں کا نام رادھا بائی ساورکر اور باپ دامودر پنت ساورکر تھے۔ دونوں کی چار اولاد تھیں۔ ویر ساورکر کے تین بھائی اور ایک بہن تھی۔ ان کی ابتدائی تعلیم ناسک کے شیواجی اسکول سے ہوئی۔ محض 9 سال کی عمر میں ہیضے کی بیماری میں ان کی ماں کا انتقال ہو گیا۔ اس کے کچھ سال بعد ان کے والد کا بھی 1899ء میں طاعون کی وبا میں انتقال ہو گیا۔ اس کے بعد ان کے بڑے بھائی نے خاندان کی دیکھ بھال کی ذمہ داری اپنے سر لی۔ ساورکر بچپن سے ہی باغی فطرت کے تھے۔ جب وہ گیارہ سال کے تھے تبھی انہوں نے وانر سینا (بندروں کی فوج) کے نام سے ایک گروپ بنایا تھا۔ وہ ہائی اسکول کے دوران بال گنگادھر تلک کے شروع کیے گئے شیواجی اتسو اور گنیش اتسو کیا کرتے تھے۔ مارچ 1901ء میں ان کی شادی یمنا بائی سے ہوئی۔ سنہ 1902ء میں انہوں نے ڈگری کے لیے پونے کے فرگوسن کالج میں داخلہ لیا۔ معاشی بد حالی کی وجہ سے ان کی کلیاتی تعلیم کا خرچ ان کے سسر یعنی یمنابائی کے والد نے اٹھایا۔ ساورکر آگے چل کر ہندو مہا سبھا اور راشٹریہ سویم سیوک سنگھ سے منسلک ہوئے۔ بھارت کی آزادی کے لیے بھی کچھ کوشیشیں انہوں نے کی تھیں، جس کی وجہ سے انہیں کالے پانی کی بھی سزا ہوئی تھی مگر بعد میں انہوں نے انگریزوں سے معافی مانگ لی جس کے نتیجے میں ان کو رہا کردیا گیا۔

مزید دیکھیے 
 راشٹریہ سویم سیوک سنگھ
 ہندو مہا سبھا

حوالہ جات 

1883ء کی پیدائشیں
1966ء کی وفیات
انیسویں صدی کے مرد مصنفین
انیسویں صدی کے ہندوستانی فلسفی
برطانوی ہند کے قیدی اور زیر حراست افراد
بریت شدہ ملزمان قتل
بیسویں صدی کے بھارتی شعرا
بیسویں صدی کے بھارتی فلسفی
بھارتی انقلابی
بھارتی مرد شعرا
بھارتی ہندو
مراٹھی شخصیات
مراٹھی شعرا
معاصر بھارتی فلاسفہ
مہاراشٹر کے شعرا
ہندوتوا
گاندھی کے قتل کے سازشی
آزادی ہند کے فعالیت پسند
مہاراشٹر سے آزادی ہند کے فعالیت پسند
بیسویں صدی کے بھارتی ڈراما نگار اور ڈراما نویس
بھارتی مرد ڈراما نگار اور ڈراما نویس
ہندو دہشت گردی
بھارتی ملحدین
مراٹھی زبان کے مصنفین
مہاراشٹر کی شخصیات